钦定古今图书集成/明伦汇编/氏族典/第614卷 > 《郑樵通志》 > 万俟洛
## 钦定古今图书集成/明伦汇编/氏族典/第614卷 > 《郑樵通志》 > 万俟洛

按《北齐书万俟普传》：“普子洛，字受洛干，豪壮有武艺，
骑射过人，为乡闾所伏。拔陵反，随父归顺，除显武将
军，随尔朱荣，每有战功，累迁汾州刺史。及起义信都，
远送诚款，除抚军兼灵州刺史。武帝入关，除左仆射。
天平中，随父东归，封建昌郡公，与诸将围独孤如愿
于金墉，及河阴之战，并有功。诸军北渡桥，洛以一军”
不动，谓西人曰：“万俟受洛干在此，能来可来也。”西人
畏而去。高祖以雄壮，名其所营地为回洛城。洛慷慨
有气节，勇锐冠时。兴和初卒。